cyanic-selkie/wikianc huggingface dataset:
Ingeborg Marianne Svabø
Soknepresten i Eivindvik var på den tida prost Niels Griis Alstrup Dahl. I 1825 søkte han Nordre Bergenhuus Amt om at Ingeborg måtte få tilskot til å ta jordmorutdanning i Oslo for seinare å jobba som jordmor i Eivindvik prestegjeld. På den tida omfatta det noverande Gulen kommune, og store delar av Solund og Hyllestad på nordsida av Sognefjorden. Trass i motstand frå amtmannen, fekk Ingeborg opplæring og vart tilsett som jordmor i 1828. Med det vart ho den fyrste jordmora i ytre Sogn. På den tida var jordmortenesta nymotens i Noreg, og vart ofte møtt med skepsis fordi det braut med dei gamle fødselsskikkane.
Peder Svabø skal ha vore brutal og drikkfeldig, og i 1834 måtte han selje gjestgjevarstaden Sygnefest til bergensaren Lars Antoniussen. I 1839 vart Svabø dømd til tukthus i 10 år for å ha mishandla kona. Ingeborg gjorde teneste som jordmor fram til 1844.
Etter at straffa til Peder Svabø var sona, vart dei buande i eit lite hus på Sygnefest av pengar frå fattigstyret.
Ho døydde i Gulen i 1861.
Blåis
Blåis er eit omgrep for den nedre delen av ein isbre, der snøen smeltar om sommaren og det er is i overflata.
Når breen flyttar på seg vert luftbobler i isen pressa ut og storleike på iskrystallane aukar, slik at isen vert klår.
I somme område har jordskjelv heva blåisen over bakkenivå og skapt formasjonar som store frosne bølgjer.
Blåfargen vert ofte tilskrive rayleigh-spreiing. I staden er isen blå av same årsak som at vatn er blått, som følgje av ein overtone av oksygen-hydrogen-band (O-H) som absorberer lys i den raude enden av det synlege spektrumet.
Rullebanar i Antarktis
Blåisen kjem fram i område av Antarktis der det ikkje fell snø, eller i område der snøfall vert motverka av sublimasjon eller andre tap. Desse områda har vorte nytta som rullebanar, på grunn av den harde overflata.
Tveit prestegard
Tveit prestegard (gnr./bnr. 110/1) ligg like sørvest for Tveit kyrkje i Kristiansand kommune i Vest-Agder.
Hovudbygningen er lafta i to etasjar og vart oppført mellom 1812 og 1820. Ved ei omfattende vøling i 1884–87 vart bygningen utvida med ei kontorfløy på vestre gavlvegg. Bygningen har liggjande panel utvendig. Det vart gjort om på romfordelinga i 1960-åra. Prestegarden vart freda i 1991.
Også ein gravhaug i prestegardshagen er freda. Det er elles gjort diverse funn i prestegardsområdet.
Tveit prestegard er staden der Tveit formannskapsdistrikt (kommune) vart konstituert 10. januar 1838. Kommunen vart slegen saman med Kristiansand i 1964.
1968 Mehltretter
1968 Mehltretter er ein hovudbelteasteroide. Han blei oppdaga den 29. januar 1932 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Berry Bastion
Berry Bastion er eit stort, nesten heilt isdekt fjell med ei bratt nordsida. Det har ei høgd på 3144 moh mellom Mount Olympus og Mount McClintock og hovudryggen av Britannia Range. Det vart namngjeve av Advisory Committee on Antarctic Names etter M. John Berry, som var assisterande sekretær for Policy, Management and Budget i Det amerikanske innanriksdepartmentet, 1997–2000.
Avshalomgrotta
Avshalomgrotta (hebraisk מערת אבשלום), òg kalla Soreqgrotta eller Stalaktittgrotta (hebraisk מערת הנטיפים), er ei 5 000 m2 stor grotte på vestsida av Ye'ela, i Judeafjella i Israel, med mange stalaktittar.
Grotta vart oppdaga tilfeldig i mai 1968 medan ein nytta eksplosivar til å bryte stein, 3 km aust for Bet Shemesh i Israel. Grotta er 83 m lang, 60 m brei og 15 m høg.
Somme av stalktittane i grotta er fire meter lange, og somme er så mykje som 300 000 år gamle. Somme møter stalagmittar og dannar steinsøyler.
Taxi av Bryan Ferry
Taxi er det åttande studioalbumet til Bryan Ferry, tidlegare solovokalist for Roxy Music. Albumet kom ut på Virgin Records i april 1993 over fem år etter det førre albumet hans, Bête Noire. Dette var det tredje soloalbumet til Ferry etter Roxy Music vart oppløyst i 1983. Albumet selde godt og fekk god kritikk, og nådde andreplassen i Storbritannia, der det selde til gullplate.
Den første singelen, «I Put a Spell on You», var den einaste topp 20-hitten i Storbritannia, med ein 18. plass på lista. Den andre singelen, «Will You Love Me Tomorrow», nådde 23. plassen. Den tredje og siste singelen, «Girl Of My Best Friend» nådde 57. plassen på lista.
Produksjon og innspeling
Taxi er eit coveralbum (sjølv om siste sporet «Because You’re Mine» er ein original). Då Ferry vart spurt om albumet sa han at «Sidan eg byrja å arbeide på Taxi har alt gått bra for meg. Dei siste to åra har vore kjempefint, men eg hadde tre eller fire dårlege år. Då eg gjorde Taxi-albumet var det starten på å få ting riktig igjen. Berre å få gjort noko raskt og effektivt var særs gledeleg. Få noko eg likte ferdig og gå attende til å syngje att, kome seg bort frå mi eiga skriving for ei stund var ein bra ting.»
Mottaking
AllMusic-kritikaren Ned Raggett skreiv: «Taxi syner ein moden Bryan Ferry, elegant og kontrollert, særs mykje på linje med den generelle karrieren hans sidan 1979 ... den handsama vokalen til Ferry, som vart gjort merkeleg flat og komprimert, forsterka den nysgjerrige stemninga.» Entertainment Weekly-skribenten David Browne skreiv om albumet: «Få av nyinnspelingane har den dekadente, muntre entusiasmen coveralbuma hans i 70-åra hadde. Men det er greitt, sidan Ferry har eit anna mål: vakkert uhyggeleg stemningsmusikk for den kjærlege vampyren i oss alle.» Rob Sheffield gav albumet tre stjerner og skreiv at «Taxi er ei samling av gjennomgåande kvalitet, som varierer frå 'Amazing Grace' til 'All Tomorrow's Parties.'»
Medverkande
Henta frå platenotata.
Salslister
Album
Fuyang
Fuyang (kinesisk: 阜阳市; pinyin: Fǔyáng) er eit byprefektur nordvest i provinsen Anhui i Kina, på grensa mot provinsen Henan i vest. Prefekturet har eit areal på 9 979 km² og ca. 8,97 mill. innbyggjarar (2002). Byprefekturet Fuyang består av tre distrikt, eitt byfylke og fire fylke.
Taxi av Bryan Ferry
Salslister
Singlar
Fuyang
Samferdsle
Kinas riksveg 105 går gjennom byprefekturet. Vegen byrjar i Beijing, går sørover og endar ved kysten i Zhuhai i provinsen Guangdong. Han går gjennom større byar som Tianjin, Dezhou, Jining, Shangqiu, Jiujiang, Nanchang og Guangzhou.
Akrylfarge
Akrylfarge er ei raskt-tørkande måling der pigmentet er utblanda i ein akrylpolymer. Akrylmåling kan tynnast med vatn, men blir vassfast når den er tørr. Alt etter kor mykje akrylmålinga er tynna med vatn eller tilsett gel, medium eller pasta, vil det ferdige akrylmåleriet likna akvarell eller oljemåleri, eller ha sitt eige særpreg som ikkje liknar andre måleteknikkar.
Eigenskapar
Akrylmåling kan tynnast ut med vatn og dermed brukast i laverings-teknikkar på liknande måte som akvarellmåling. Men målinglaget kan ikkje løysast i vatn att når det er tørka. Av denne grunnen kan ein ikkje nytta «fargeløftings»-teknikkar som i akvarell, som har gummi arabicum som bindemiddel.
Det finst akrylmåling både med høgglans (gloss) og matt overflate, men satin eller halv-matt overflate er mest vanleg. Nokre merke fører ei ei rekkje ulike finishar (til dømes tjukk måling frå Golden, Liquitex and Winsor & Newton). Som med oljemåling vil pigmentinnhald og partikkelstorleik og –form påverka korleis den målte overflata blir. Kunstnarane kan blanda ulike medium i målinga og nytta sluttferniss for å endra eller jamna ut overflata om dei ønskjer det.
Akrylmålinga er i prinsippet ikkje råd i ta bort frå eit fast underlag når den først er tørr. Vatn eller milde løysemiddel løyser den ikkje. Men ein kan fjerna ferske målinglag med raudsprit (isopropyl alcohol). Toluen og aceton kan fjerna målinglag, men det er ikkje eigna til å fjera målingflekkar utan at det går ut over laga under. Å bruka løysemiddel vil lett fjerne både målinglaga, gessoen osv. Ein kan bruka olje, t.d. babyolje, til å fjerna akrylmåling på huda.
Ein bør bruka akrylgesso av kunstnarkvalitet til å grunna lerret når ein skal måla med akryl. Det er viktig å ikkje blanda inn ustabile og uhaldbare element i grunderinga. Akrylmåling vil ikkje danna stabile målingslag dersom den har blitt blanda med meir enn 30 prosent vatn. Men ein kan blanda inn medium som gjer målingslaget sterkare. Ein kan også tilsetja retarder for å få målinga til å tørka seinare slik at ein kan arbeida lengre med den. Akrylmåling finst også i tjukkare eller tynnare variantar alt etter kva eigenskapar ein ønskjer.
Målemiddel og underlag
Før 1800-talet laga kunstnarane si eiga måling for å auka levetida på måleriet, sikra det pigmentinnhaldet dei ønskte, tjukkleik og for å kontrollera bruken av tilsetjingar. Sjølv om høvelege pigment og medium er tilgjengelege for å laga si eiga akrylmåling, er det likevel ikkje særleg praktisk på grunn av den korte tørketida og andre tekniske spørsmål.
Nagano
Nagano er ein by i prefekturet Nagano i Chūbu på øya Honshu i Japan. Byen er kjend for å ha vore arrangør for vinter-OL 1998.
Nagano ligg i eit område med mange åsar og bakkar. Byen hadde om lag 378,000 innbyggjarar i 2006, og er m.a.o. ikkje blant dei største byane i Japan. Her ligg eit universitet frå 1949, og det er både tre- og silkeindustri i byen. Den største attraksjonen i Nagano er buddhisttemplet Zenkō-ji frå 600-talet. Templet er eitt av dei få gjenverande pilgrimsmåla i Japan.
Både jarnbane og vegnettet er godt utbygd frå byen, og innanriksflyplassen Matsumoto Airport ligg ikkje langt unna.
Christian Birch-Reichenwald
Birch-Reichenwald var fødd på Blaker skanse i Aurskog, der far hans var offiser. Han vart student frå katedralskulen i Trondheim i 1830, studerte 1831 i Uppsala, deretter cand. jur. 1834 frå universitetet i Christiania. Atten år gammal vart han leiar for Studentersamfundet. Etter kvass debatt braut han og vel 50 andre medlemer ut av samfunnet og danna ei ny studentforeining som gav ut tidsskriftet Vidar. Johan Sebastian Welhaven, Anton Martin Schweigaard og Bernhard Dunker var mellom studentvennene hans.
I 1835 byrja Birch-Reichenwald å arbeide i Justisdepartementet. Byråsjef 1839 i  Kyrkjedepartementet, ekspedisjonssjef 1841. År 1847 vart han amtmann i Smaalenenes amt, frå 1852 hadde han tilsvarande embete i Akershus. Til sist sorenskrivar i Aker 1869-89.
Han var medlem av bystyret i hovudstaden 1843-46 og 1861-66, varaordførar 1845, ordførar 1846 og 1862-66. I 1855 var han eit halvt års tid direktør i Hovudjarnbanen og 1854 formann i ein kongeleg kommisjon om verneplikt og utskriving.
1848 og 1854 var Birch-Reichenwald stortingsrepresentant for Moss og Drøbak. På 1848-tinget var han formann i justiskomite nr 1, 1854 formann i vegkomiteen og komiteen om vegskatten, samt medlem av Lagtinget. Då han møtte på Stortinget 1862-66, representerte han Christiania, Hønefoss og Kongsvinger. Han var 1862-64 medlem av Lagtinget og 1865-66 president i same. Formann i kyrkjekomite nr 2 i 1862-63 og i gasje- og pensjonskomiteen 1865-66.
Birch-Reichenwald vart statsråd i desember 1858, då han tok over leiinga i Justisdepartementet. Han var ein nær venn av kong Karl IV, og ettersom kongen oftast rådførte seg med han før regjeringa tok avgjerd i sakene, var han «de facto» regjeringssjef i tre år. Dette tok slutt då han gjekk imot kongen i ein konflikt om Noregs rettar. Han gjekk då, i desember 1861, ut av regjeringa i protest mot kongen si avgjerd.
Birch-Reichenwald døydde i Kristiania i 1891.
Historiske vandreruter
Historiske vandreruter er eit samarbeid mellom Den Norske Turistforening og Riksantikvaren i Friluftslivets år 2015 for å auke kjennskapen til gamle ferdsleruter med kvalitetar knytte til kulturhistorie og friluftsliv, og auke bruken av desse vandrerutene. Sju ulike ruter blir merka og lansert i 2015.
Heilt frå dei tidlegaste busetnadene har det vore ferdslevegar til lands og over sjø og vatn i mykje av det som no er landet Noreg. Det gjekk meir eller mindre faste ruter over fjellvidder, gjennom skogstrekningar og på eller i tilknyting til sjøar, fjordar og vassdrag, og soleis vart bygder, grender, gardar, handels- og marknadsplassar og så bortetter, knytte saman. Både bønder, handelsmenn, fiskarar, embetsmenn, pilegrimar, postførarar, handverkarar, gjøglarar, omstreifarar og folk av mange andre ulike kategoriar har gjort seg nytte av dei gamle rutene. I den tidlege fotturismens tid vart det dessutan etablert nye ruter der naturopplevingane stod som det sentrale. Under okkupasjonen av Noreg under den andre verdskrigen oppstod det dessutan flyktningruter over til Sverige.
Heilt fram på 1800-talet var mange av dei viktigaste ferdslevegane over land ikkje anna enn stigar, sleper og tråkk, og fleire av dei er forsvunne for lang tid sidan. Men likevel er det mange ruter og minne etter ferdslevegar att, og mange gamle vegfar høyrer no til det fotrutenettet som Den Norske Turistforening held oppe ved skjøtsel, merking og rydding i terrenget, og ved at dei er teikna inn på kart over dei einskilde områda. Den ferdsla som foreininga sitt rutenett gjev opphavet til, gjer soleis sitt til at mange gamle ferdslevegar vert tekne vare på.
Norsjö kommun
Norsjö kommune er ein svensk kommune som ligg i Västerbottens län i landskapet Västerbotten i landsdelen Norrland. Han grensar mot nabokommunane Malå, Lycksele, Vindeln og Skellefteå i Västerbottens län og til Arvidsjaur i Norrbottens län. Administrasjonssenteret i kommunen ligg i Norsjö. I Norsjö kommune finst Bastuträsk jernbanestasjon. Bastuträsk fungerer òg som stasjon for Skellefteå.
Tettstader
Norsjö kommune hadde to tettstader i 2005. Folketalet i tabellen er frå 31. desember 2005.
Gustav Adolfs torg
Gustav Adolfs torg er eit torg i bydelen Norrmalm, Stockholm, oppkalla etter Gustav II Adolf. Torget fekk sit noverande namn i 1805, og heitte før det mellom anna Malmtorget og Norrmalmstorget. Torget ligg ved Norrbros nordre ende og her møter brua Strömgatan, Fredsgatan, Malmtorgsgatan og Regeringsgatan. Torget vert rekna som eit nullpunkt i Stockholm, herfrå reknast alle avstandar på vegane i Sverige, opphavleg låg nullpunktet ved Storkyrkobrinken / Västerlånggatan.
Fight Me If You Dare
«Fight Me If You Dare» er ein song av den svenske musikkgruppa I.D.A. Songen er skriven av Albin Nicklasson, Nicklas Laine og Louise Frick Sveen.
«Fight Me If You Dare» var med i den fjerde semifinalen i Melodifestivalen 2014, den svenske uttakinga til Eurovision Song Contest 2014 i København i Danmark.
Sulawesihavet
3.57306°N, 121.96222°W
Sulawesihavet er eit 280 000 km² stort randhav til Stillehavet. Havet er omkransa av øyane Sulawesi i sør, Borneo i vest og den filippinske öya Mindanao i nord. Sulawesihavet er gjennomsnittleg 5 000 meter djupt. Største djupet i norddelen av havet når ned til 6 220 meter under vassyta.
Nuvsvåg skole
Nuvsvåg skole er ein norsk offentleg grunnskule i Loppa kommune i Troms og Finnmark fylke. Han har 34 elevar i fire skoleklassar, desse er fordelt på klassetrinn frå fyrste til tiande. Skulen dekkjer heile barne- og ungdomstrinnet.
Sulawesihavet
I Sulawesihavet lever mange artar av dyr og vekstar. 26 kvalartar er observert i havet, medan artstalet av koralldyr ligg kring 580. Tunfisk, havskjelpadde, djevelskate og barracudafisk finst i store populasjonar. I september 1997 vart ein ny slektning til blåfisken påvist i Sulawesihavet, han fekk namnet Latimeria menadoensis.
Nuvsvåg skole
Leiar for skulen er rektor Randi Sandness.
Sulawesihavet
Sjørøvarar utrusta med motortorpedobåtar, radar og GPS opererer i Sulawesihavet. Dei går til angrep både på fiskebåtar og større containerfartøy.
Macklin Island
Macklin Island er ei lita øy aust i Robinsonøyane, 3 nautiske mil (6 km) nordvest for Cape Daly i Mac. Robertson Land. Ho vart kartlagd av norske kartografar frå flyfoto teken under Lars Christensen-ekspedisjonen, 1936-37. Ho vart namngjeven av Australian Antarctic Names and Medals Committee (ANCA) etter E.L. Macklin, radiooffiser ved Mawson Station i 1955 og 1959.
1969 Alain
1969 Alain er ein hovudbelteasteroide. Han blei oppdaga den 3. februar 1935 av Sylvain Julien Victor Arend ifrå Observatoire Royal de Belgique i Uccle.
Botnis
Botnis er is som vert danna i rennande vatn der straumsnøggleiken er så stor at det oppstår virveldanning. I virvlande vatn vil underkjølt vatn som vert danna ved overflata i elva eller bekken verte ført ned til botn, der det vert krystall ut som botnis. Denne forma for botnis vert òg kalla botnsarr eller dynamisk isdanning.
Botnis vert òg danna som svevande eller drivande isnåler i vatnet, og vert då gjerne kalla sarr. Sarr har ein svampaktig konsistens. Denne isen oppstår når det underkjølte vatnet på veg gjennom vatnet treffer faste partiklar som virkar som krystallisasjonskjernar.
Caravaggio
Til Roma
I åra 1584-88 gjekk Caravaggio i lære hos Simone Peterzano i Milano og arbeidde deretter i heimbyen Caravaggio fram til mora døydde i 1592. Han flytta til Roma, der han i første omgang måtte klare seg med strøjobbar. Dei første åra i byen var kaotiske og er lite dokumentert. Men han fekk rykte på seg for å vere kranglevoren og valdeleg, ein som ofte kom i slagsmål og duellar. Han arbeidde hos målaren Cavalier d'Arpino, hos han laga Caravaggio verk som Ung mann med fruktkorg og Sjuk Bacchus. Fleire historikarar har snakka om ein mogleg tur til Venezia, nærast for å forklare nokre venetianske trekk ved verka hans, spesielt Kvile under flukta til Egypt.
Caravaggio var tidvis ustyrleg og kom fleire gonger både på sjukehus og i fengsel, som ei følgje av sine kranglar og seksuelle skandalar. Samstundes måla han bilete som vart vidkjende og gjorde han til ein ettertrakta målar. I mai 1606 kom Caravaggio i slagsmål med ein Ranuccio Tommasoni, der han drap motstandaren. Caravaggio vart dømd til døden, men flykta frå Roma. Resten av livet var han på reisefot mellom ulike byar i Italia. Han drog først til Napoli og deretter til Malta, dit han kom sommaren 1607. Der presenterte han seg som ein berømt kunstnar overfor stormeisteren for maltesarriddarane, Alof de Wignacourt, som han måla to portrett av. Riddarordenen gav han vern, og året etter kunne han trå inn i riddarordenen. På Malta måla han Halshogginga av døyparen Johannes og andre verk, bestilt av presteskapet på øya. Etter eitt år der vart han utvist etter ein skandale.
Kunsten til Caravaggio i denne perioden viser ei djupare psykologisk innsikt og ein tydeleg sensitivitet. Med hjelp frå ulike verjer og ein mindre provoserande produksjon prøvde han å verte benåda av paven, og dermed få lov til å returnere til Roma. Tilbake i Napoli i 1609 hamna han i eit slagsmål som nesten kosta han livet. Etter rekonvalesensen måla han fleire store måleri, så som enno ein versjon av Johannes døyparen, og eit veldig dystert David og Goliat. Den heilage Ursula sitt martyrium vart det siste verket hans.
Caravaggio sin naturalisme
Rundt 1600 var Caravaggio og Annibale Carracci nøkkelfigurane i romersk barokkmåling. Seinare skulle dei verte rekna som forfedrar til to divergerande trendar i målarkunsten, naturalismen og idealismen, i si samtid vart dei likt beundra, ofte av dei same personane. I eit av Caravaggio sine måleri, Omvendinga til Paulus, har naturalismen heilt erstatta dei vanlege symbola i religiøse måleri. Måleriet, som det Nye Testamentet, syner beint fram korleis forfølgjaren av kristne, Saul, mirakuløst konverterer for å verte apostel. Nett som om Caravaggio aksepterte høgrenessansekunsten si kraft og overtyding, men avviste idealismen i den. Paulus er portrettert som ein ung soldat med grove ansiktstrekk og skjeggstubbar. Hesten hans er ein sterkbygd Pinto, halden av ein gammal mann med rynker og tynt hår. Å nytte ein bonde til modell for figuren fann delar av samtida støytande. Den grove strukturen er gjengitt med illusjonistisk dyktigheit. Dette er ikkje naturalisme for naturalismen si sak. Måleriet illustrerer effektivt «mysteriet» i Paulus si omvending. Paulus sine armar og hender er utstrekte for å ta imot det guddommelege lyset som blender han og stikk han i hjartet. Caravaggio var nesten heilt sikkert kjend med Ignatius Loyola si vekt på andelege øvingar, der ein rekna sansane som meir eigna til å oppnå andeleg innsikt enn intellektet. Med sine livaktige figurar i naturleg storleik var måleria hans ein invitasjon om å få delta i framsyninga av mysteriet. Måleriet har størst dramatisk effekt sett knelande frå kapellinngangen.
Caravaggio si rolle i kunsten
Caravaggio braut totalt med tradisjonen då han måla heilage personar med modellar frå gata. Han ville bringe realisme inn i målinga. For å oppnå ein dramatisk effekt, nytta han eit forseggjort og kunstig lys, kjent som chiaroscuro. Gjennom sterke kontrastar mellom lys og skugge skaper han maksimalt dramatiske uttrykk. Dei fleste av Caravaggio sine måleri er prega av denne teknikken, der hovudpersonane er i eit mystisk rom, anten i eit mørkt rom, eit nattlandskap, eller berre mot ein svart bakgrunn. Eit sterkt og innimellom hardt lys fell som ein stråle på den sentrale scena med same effekten som ei frontlykt på ei scene, og resultatet er ei dramatisk og ofte mystisk atmosfære.
Caravaggio sine kunstverk har vakt forakt og avsky frå mange, trass i den høge tekniske kvaliteten. Først kring 1900 fekk han plass mellom meistrane i målarkunsten. Men mange store målarar var i si tid sterkt inspirert av Caravaggio. Både Nicolas Poussin, Diego Velázquez, Peter Paul Rubens og Rembrandt let seg påverke av kunsten hans. Kyrkja har lenge vore ambivalent i forhold til Caravaggio sine bilete.
Dei fleste av motiva hans var religiøse, og fanga med sine dramatiske og tiltalande bilete noko interesse hos den katolske motreformasjonen. Måleria viste kontrasten til den strenge protestantismen, i det minste i si kalvinistiske form, som ikkje aksepterte bilete i det heile. På den andre sida vart det reagert på at bibelske personar og helgenar vart portrettert med modellar frå tavernaer og frå slummen.
Den største skandalen braut ut om det avviste Jomfru Marias død. Maria var der avbilda i svært lite flatterande former. Eit vedvarande rykte sa at liket av ei gravid, prostituert kvinne, fiska opp frå Tiber, hadde fungert som modell. Måleriet var bestemt for karmelittane si Santa Maria della Scala i Trastevere, men karmelittane avviste det som upassande.
Caravaggio må ha vore mykje fascinert av menneskekroppen. Han var derimot ikkje oppteken av det kjønnslege, alle karakterane hans er menn. Caravaggio er også kjend for å ha måla nokre av dei første verkelege stilleben-måleria, som Fruktkorg, rundt 1597.
Abel Tasman nasjonalpark
Abel Tasman nasjonalpark er ein nasjonalpark som ligg heilt nord på Sørøya på New Zealand. Parken vart grunnlagd i 1942, og er med eit areal på berre 225 km², den minste av nasjonalparkane på New Zealand. Landskapet er skogkledd og åslendt nord for elvedalane til Takaka og Riuwaka-elva, og er i nord avgrensa av havet i Golden Bay og Tasman Bay. Han har fått namn etter Abel Tasman, som i 1642 vart den første europeiske oppdagaren som fekk sjå New Zealand.
Abel Tasman National Park strekkjer seg ikkje ut over høgvassmerket i dei tilstøytande kystane. Strandområda mellom gjennomsnittleg flo og og gjennomsnittleg ebbe er i om lag 70 kilometers lengde gjort til naturreservat, og dekkjer i alt 774 hektar.
Det newzealandske miljøverndepartementet, Department of Conservation (DOC) administrer parken. Naturvernområdet er administrert av Tasman District Council (TDC) og Department of Conservation sin konservator i Nelson/ Marlborough. Aktivititetar i tilsstøytande kystfarvatn ligg under ansvaret til TDC i medhald av separate regelverk.
Fotturruta Abel Tasman Coast Track er ei populær turrute som følgjer kystlinja, medan ei innlandsrute, Abel Tasman Inland Track, vert mindre brukt. Kajakkpadling, camping og turisme er andre aktivitetar i parken.
Den næraste større byen er Motueka, 20 kilometer mot sør.
Mo i Telemark
Mo i Telemark er ein tidlegare kommune i Telemark, frå 1.1.1964 slått saman med Lårdal til Tokke kommune. 1658 mobyggjer budde i kommunen i 1964.
Heradet Mo hadde ei flatevidd på 694,9 km². Høgste fjellet er det 1537 moh høge Kvannfjellet, største vatnet er Byrtevatnet.
Folketalet var i 1801 på 1146, 1865 på 1903, fall så ned til 1873 i 1900 og 1663 i 1910. I 1955 budde 1580 menneske i kommunen.
Heradet var delt i to kyrkjesokn, Mo og Skafså. Mo kyrkje er frå 1839, Skafså kyrkje er frå 1831.
Jordbruk var hovudnæringa før kommunesamanslåinga i 1964, føre industri. Åmdals verk dreiv ut koparkis heilt frå 1500-talet.
Kraftverket Tokke ligg i Mo.
Passasje i astronomi
Det kan òg syne til eit fenomen at ein av dei to nedre planetane, ved nedre kulminasjon, står så nær ein av sine knutar at han syner seg som ein liten, rund flekk som flyttar seg over solskiva. Dette skjer under ein Merkurpassasje og ein Venuspassasje.
Hålandsdal kyrkje
Hålandsdal kyrkje er ei langkyrkje frå 1890 i Bjørnafjorden kommune i Vestland fylke.
Byggverket er i tre og har 250 sitjeplassar.
Blake Massif
Blake Massif er eit kompakt massiv av ryggar utan ein særeigen topp, med ei høgd opp mot om lag 1800 moh på sørsida av Byrdbreen. Det ligg mellom Lowry Massif i nordaust og Mandarich Massif i sørvest. Det vart namngjeven til ære for sir Peter Blake, som døydde i desember 2001 i under ein miljøekspedisjon opp Amazonaselva. Han var ein seglar som reiste verda rundt for å gjere folk oppmerksam på miljøsaker og verne naturen. Han segla til Den antarktiske halvøya ombord på «Seamaster» i januar 2001,
Parallaktisk
Parallaktisk er oppstillinga av ein astronomisk kikkert når han kan dreiast om ein akse parallell med jordaksen (timeaksen eller polaksen) og ein akse vinkelrett på denne (deklinasjonsaksen). Ved jamn dreiing om timeaksen (omdreiningstid = 1 siderisk døgn), vil stjernehimmelen tilsynelatande stå stille i synsfeltet til kikkerten. Dreiinga vert utført av eit urverk.
Nadir Bluff
Nadir Bluff er ein skrent (2355 moh) som dannar ei skulderliknande utspring frå austsida av Mount Feather i Quartermain Mountains i Victoria Land. Staden er ein av fleire i området som har fått namn tilknytt landmåling gjeve i 1993 av New Zealand Geographic Board (NZGB). Nadir er det motsette av senit og retninga til tyngdekrafta definert av ei loddlinje.
Zhuhai
Zhuhai (hànzì: 珠海, pinyin: Zhūhǎi, =Havets perle) er eit byprefektur i provinsen Guǎngdōng ved Kinas kyst mot Sørkinahavet. Prefekturet har eit areal på 1 653 km² og befolkning på 1 454 100. Byprefekturet Zhuhai er delt opp i tre distrikt. Byen ligg tett ved Macao, og er prega av dei 146 øyane og mange buktene i prefekturet.
Zhuhai var fram til om lag 1980 ein mindre fiskarby. Han vart då ein av Folkerepublikken Kinas fire første særlege økonomiske soner. Sidan har byen vorte ein ferieby i Sør-Kina og ein soveby for fastlandskinesarar som arbeider i Macao. Etter kinesiske mål er levestandarden høg.
Samferdsle
Kinas riksveg 105 endar i Zhuhai. Trafikkåra byrjar i Beijing, går sørover og endar i Zhuhai ved Lotusbrua, som fører over til Macao. Vegen går gjennom større byar som Tianjin, Dezhou, Jining, Shangqiu, Jiujiang, Nanchang og Guangzhou.
Nelson Cliff
Nelson Cliff er ei markant klippe på vestsida av Simpsonbreen på nordkysten av Victoria Land. Han vart først kartlagt av den nordlege gruppa, leia av Victor Campbell, under Terra Nova-ekspedisjonen i 1910-13. Han er kalla opp etter Edward W. Nelson, ein biolog på ekspedisjonen.
Hela natten
«Hela natten» var med i den fjerde semifinalen i Melodifestivalen 2014, den svenske uttakinga til Eurovision Song Contest 2014 i København i Danmark.
Oslo Gospel Choir
Oslo Gospel Choir er eit norsk gospelkor frå Oslo.
Koret vart grunnlagt i 1988 av Tore W. Aas, som framleis leiar koret (2017). Det har gjeve ut over 20 album og sunge med fleire kjende artistar, som Andraé Crouch, Sigvart Dagsland, Tommy Körberg, Anita Skorgan, Mia Gundersen, Maria Mittet og Sissel Kyrkjebø. Ein av dei meste kjende produksjonane er musikkmessa Gloria (1996) som består av musikk komponert og arrangert av Tore W. Aas, med sterke innslag frå norsk folkemusikk.
Rocourt i Jura
Landsbyen Rocourt består av to delar som er del av vegen mellom Porrentruy og Besançon.
Religionshistorie
Religionshistorie er ein akademisk disiplin som inngår i fagfelta religionsvitskap og teologi, og som blir undervist ved alle norske universitet og fleire høgskolar. Disiplinen religionshistorie hentar teorigrunnlaget sitt primært frå allmenn historieforsking og sekundært frå antropologi, filosofi og andre disiplinar innan samfunnsvitskap og humaniora.
Akademisk historieskriving handlar om å samle og å ordne eit historisk kjeldemateriale i kategoriane tid, rom og kausalitet (årsak-verknad-samanhengar.) Disiplinen religionshistorie samlar kjelder som er relevante for spørsmål om utvikling av religiøse tradisjonar, og framstiller dei på måtar som også kan bli akseptert utover miljøet og tradisjonen til forfattaren.
Pasvik skole
Pasvik skole er ein norsk offentleg grunnskule som ligg i Svanvik i Sør-Varanger kommune i Troms og Finnmark fylke. Han har 75 elevar i seks skoleklassar, desse er fordelte på klassetrinn frå fyrste til tiande. Skulen dekkjer heile barne- og ungdomstrinnet.
Owe Jonsson
Owe Jonsson var ein svensk friidrettsutøvar frå Växjö som under EM i friidrett 1962 vart europameister på 200 meter.
Jonsson vart svensk meister på 200 m åra 1960-62, og på 100 m i 1961 og 1962. Den 30. august 1961 sette han svensk rekord på 200 m med 21,2, ein rekord han få veker seinare forbetra til 21,0, for så, den 1. oktober, å forbetre den til 20.8 sekundar. 10. juli 1962 flytta han den nasjonale rekorden til 20,7, ein rekord som vart ståande til 1976-sesongen.
I september 1962 deltok Jonsson på 100 meter då friidretts-EM fann stad i Beograd. Her var han slått ut allereie etter forsøksløpet. På 200 m derimot, imponerte han med å vinne på 20,8 sekundar i forsøket, dagen etter kvalifiserte han seg til finalen på distansen med tida 21,0. I finalen 16. september møtte han dei erfarne løparane, franske Jocelyn Delecour og polske Marian Foik, den unge italienaren Sergio Ottolina, samt tyske Heinz Schumann og briten David Jones. På oppløpsida la Jonssom dei andre løparane bak seg og vann på ny meisterskapsrekord, 20,7 sekundar, framom Foik og Ottolina på 20,8.
Berre 13 dagar etter EM-triumfen omkom Jonsson i ei bilulukke mellom heimstaden og Alvesta.
Eliagrotta
Eliagrotta er ei grotte som er nemnt i Bibelen der profeten Elia søkte ly på ei reise ut i villmarka.
I soga reiste Elia 40 dagar og netter og søkte ly i ei grotte på Horeb for natta. Då han vakna talte Gud til han.
Den eksakte plasseringa til grotta er ikkje kjend.
Al-Sabe' Biyar
Al-Sabe' Biyar (arabisk السبع بيار, òg skrive Saba'a Biar) er ein landsby sentralt i Syria i Rif Dimashq guvernement, nordaust for Damaskus. Han ligg i Den syriske ørkenen, langs motorvegen mellom Dumayr i vest og grenseovergangen al-Waleed til Irak, med ingen andre stader i nærleiken. Han er det administrative senteret og den einaste staden i al-Sabe' Biyar nahiyah («underdistrikt»). I følgje Syrisk statistisk sentralbyrå (CBS), hadde al-Sabe' Biyar eit folketal på 395 i 2004.
Rauma (fleirtyding)
Rauma kan vise til
Anne Krigsvoll
Anne Katharine Krigsvoll er ein norsk skodespelar frå Trondheim.
Karriere
Krigsvoll var også programleiar for NRK-programmet Danseglede i 2005.
Mousinho Island
Mousinho Island er ei delvis isdekt øy kring 2 nautiske mil (3,7 km) frå sørenden av Gillock Island i Amery isbrem. Ho vart fotografert under U.S. Navy Operation Highjump (1946–47) og ANARE (Australian National Antarctic Research Expeditions) (1958) og først vitja av eit lag leia av J. Manning, frå laget som målte opp Prince Charles Mountains i januar 1969. Ho vart namngjeven av Australian Antarctic Names and Medals Committee (ANCA) etter A. Mousinho, pilot på eit Beaver-fly under ekspedisjonen i 1969.
Toddi
Toddi er ein blanda drikk som ofte inneheld alkohol, men også finst i alkoholfrie variantar. I norsk tradisjon blir han laga av varmt vatn og brennevin, vin (særleg raudvin) eller saft, typisk solbærsaft, tilsett sukker og krydder som kryddernellik og kanel.
Toddi kan også vera ein kald drikk blanda av ulike typar brennevin og ingrediensar som vin, sitron, sukker og krydder.
Bulqizë
Bulqizë er ein by og kommune i regionen Dibër i Albania. Kommunen ligg i den nordlege delen av landet og grensar i sørvest til regionen Tirana og i sør til regionen Elbasan. I aust ligg nabolandet Nord-Makedonia.
Kommunen vart oppretta gjennom ei admininistrasjonsreform i 2014, ved at den tidlegare bykommunen Bulqizë vart slått saman med landkommunane Martanesh, Fushë-Bulqizë, Zerqan, Shupenzë, Gjoricë, Ostren og Trebisht. Dei tidlegare kommunane inngår no som kommunaleiningar i den nye storkommunen. Kommunen har hovudsete i Bulqizë.
Ved folketeljinga i 2011 hadde den dåverande bykommunen Bulqizë 8 177 innbyggjarar, medan dei dei åtte kommunane som i dag utgjer storkommunen Bulqizë, til saman 31 210 innbyggjarar.
Tidlegare administrativ inndeling
Fram til år 2000 var dei tidlegare by- og landkommunane ein del av distriktet Bulqizë. Den dåverande bykommunen omfatta sjølve byen Bulqizë og busetnadene:
Blank Peaks
Blank Peaks er ei gruppe of isfrie fjell som ligg langs den isolerte ryggen mellom Bartrum- og Foggydogbreen i Brown Hills i Antarktis.
Det vart kartlagd av VUWAE (1960–61) og kalla opp etter H. Richard Blank, geolog på ekspedisjonen.
Fürstenfeldbruck
Fürstenfeldbruck er ein småby i Bayern i Sør-Tyskland og hovudstaden i distriktet Fürstenfeldbruck. I 2004 hadde byen eit folketal på 35 494. Sidan 1930-talet har Fürstenfeldbruck også hatt ein militærflyplass.
Fürstenfeldbruck har fått siste delen av namnet sitt frå ordet Bruck, som er bayersk for bru og refererer til brua over Amper-elva. Ordet Fürstenfeld er namnet på det vidgjetne cisterciensarklosteret som ligg i byen.
Slaget ved Fort Frontenac
Slaget ved Fort Frontenac fann stad 26. og 27. august 1758 under sjuårskrigen (kalla den franske og indianske krigen i Nord-Amerika) mellom Frankrike og Storbritannia. Slaget fann stad ved Fort Frontenac, eit fransk fort og handelsplass ved dagens Kingston i Ontario, ved austenden av Lake Ontario der St. Lawrence River munnar ut.
Oberstløytnant John Bradstreet leia ein arme på over 3000 mann, der 150 var regulære og resten var militssoldatar frå provinsane. Armeen omleira dei 110 franske soldatane som var i garnisonen inne i fortet og vann etter to dagar. Dette kutta kommunikasjon- og forsyningslinja mellom dei to store austlege sentra Montreal og Quebec City og dei vestlege områda til franskmennene (den nordlege ruta, langs Ottawa River, var open gjennom heile krigen). Britane tok 800 000 pund med varer frå handelsstasjonen.
Kjelder
''
1970 Sumeria
1970 Sumeria er ein hovudbelteasteroide og går i bane innanfor asteroidefamilien Dora. Han blei oppdaga den 12. mars 1954 av Miguel Itzigsohn ifrå La Plata Astronomical Observatory i La Plata.
Synkopering
Synkopering eller synkope i musikk vil seia at betoninga blir forskuva ved at ein lett taktdel blir bunde saman med ein tung taktdel som kjem etter. Dette gjev ei uventa endring av rytmebetoninga, og kan gje musikken ei kjensle av driv og framdrift. Synkopering er eit vanleg verkemiddel i mange typar musikk, særleg dansemusikk. Det er også svært vanleg i vestlege poplåtar.
Standing Stone av Paul McCartney
Standing Stone er det andre albumet til Paul McCartney med original klassisk musikk (etter Liverpool Oratorio i 1991) og det kom ut kort tid etter Flaming Pie i 1997. Musikken hadde verdspremiere i Royal Albert Hall den 14. oktober 1997.
History
Etter Paul McCartney's Liverpool Oratorio i 1991, var Standing Stone basert på eit langt dikt McCartney skreiv og vart framført av London Symphony Orchestra med Lawrence Foster som dirigent i EMI sitt Abbey Road Studios. I motsetna til Liverpool Oratorio var ikkje dette prosjektet ei operaframføring av ei soge, men instrumentalmusikk, sjølv om det vert nytta eit kor.
Biletet på plateomslaget er eit av mange foto teken av Linda McCartney seint i 1969 og tidleg i 1970 og som først var å sjå på innsida av omslaget til debutalbumet til McCartney, McCartney. Dette prosjektet var det siste McCartney gav ut før Linda døydde av brystkreft den 17. april 1998.
Utgjeving
Albumet kom ut 25. september 1997 i USA, og den 29. september i Storbritannia, og toppa dei klassiske musikklistene. I USA nådde albumet òg 194. plassen på poplista.
Innhald
All musikk av Paul McCartney.
Mytografi
Mytografi (frå gresk μυθογραφία mythografia, 'skriving av fablar' ) er samling og gjengjeving av mytar i kunst og litteratur.
Samlingar av mytar krev ein del feltarbeid, og målet kan vera å skape noko av verdi for kulturantropologi, religiøse studium, eller ein myteteori framfor berre å samle råmateriale som blir omforma i ein kunstnarisk samanheng. Ein mytologist er i ein streng definisjon ein som samlar mytar.
Rafsbotn skole
Rafsbotn skole er ein norsk offentleg grunnskule som ligg i Rafsbotn i Alta kommune i Troms og Finnmark fylke. Han har ca. 95 elevar i 10 skoleklassar, desse er fordelt på klassetrinn frå fyrste til tiande. Skulen dekkjer heile barne- og ungdomstrinnet.
Leiar for skulen er rektor Monika Johansen.
Norwood Scarp
Norwood Scarp er ein skrent som er 17,5 km lang og 1525 meter over havet mellom Weyerhaeuser Glacier i aust og Earnshaw Glacier i vest ved Bowman Coast på Den antarktiske halvøya. Han vart fotografert frå lufta av USAS den 28. september 1940 og av FIDS den 14. august 1947. Ho vart grovt kartlagd av FIDS i desember 1958 og november 1960 og namngjeven av UK-APC etter Richard Norwood (1590-1675), ein engelsk matematikar.
Zaporog-kosakkar skriv brev til den tyrkiske sultanen
«Zaporogkosakker skriv brev til den tyrkiske sultanen» (russisk Запорожцы пишут письмо турецкому султану) er eit historiemåleri av den ukrainsk-russiske kunstnaren Ilja Repin, utført 1880–1891. Det vert teke vare på i Det russiske museet i Sankt Petersburg.
Måleriet skildrar korleis atamanen eller leiaren til dei ukrainske zaporogkosakkene, Ivan Serko, i 1676 skriv eit brev til den tyrkiske sultanen Mehmet IV, som svar på kravet om at kosakkane skulle underkasta seg Det osmanske riket. Originalbrevet finst ikkje lenger, men frå avskriftar veit ein at det var hånleg og særleg gjorde narr av den lange titulaturen til sultanen.
Kosakkane, som var dugelege ryttere og krigarar, er framstelt i tradisjonell klednad med ridestøvlar, kaftanar, papakhi (kosakkluer), lange bartar og khokhol-frisyre (oseledets).
Ei uferdig andreutgåve
Allereie medan han arbeidde på forbetringar på det originale måleriet, byrja Repin i 1889 på ein ny versjon. Andreutgåva var meint å vera meir historisk autentisk, men vart aldri heilt ferdig. Dette måleriet vert teke vare på på Kunstmuseet i Kharkiv, dit det kom frå det historiske museet i Kharkiv i 1935.
Brevet
Dei verna avskriftene av brevet som dannar bakgrunn for motivet, kan naturlegvis avvika frå originalen, men ein versjon lyder i norsk omsetjing slik:
Kobe
Kobe er ein hamneby i prefekturet Hyōgo i Kansai på øya Honshu i Japan. Kobe er den sjette største byen i Japan med over 1,5 millionar innbyggjarar. Kobe ligg ved Osaka-bukta, 3 mil vest for Osaka.
Jordskjelvet
I 1995 vart Kobe råka av eit kraftig jordskjelv som målte 6,8 på Richter-skalaen. Over 6,400 menneske miste livet, og m.a. vart hamneanlegget øydelagt. Hamneanlegget vart gjenoppbygd etter jordskjelvet.
Næringsliv
Det er mykje industri i Kobe; dette omfattar både tungindustri, moteindustri og næringsmiddelindustri. Her ligg fleire universitet og ymse høgskular, fleire store parkar, eit akvarium og fleire museum.
Transport
Verdas lengste hengebru, Akashi-Kaikyo-brua, som opna i 1998, går frå Kobe og ut til øya Awaji. Både vegnettet og jarnbanen er godt utbygd, og det finst fleire flyplassar i nærleiken.
Richard Knoff
Richard Christoffer Schelderup Knoff var ein norsk ingeniør og redaktør. Han var fødd i Ålesund, busett i Balestrand. Knoff arbeidde m.a. som ingeniør i Argentina 1911-1917, var tilsett som avdelingsingeniør ved Sogn og Fjordane fylke sitt vassdragskontor i Balestrand frå 1918-1924 og hadde privatpraksis i Balestrand frå 1914.
Botnvatn
Botnvatn er vatnet i dei store havdjupa og ved botnen av store innsjøar.
Havvatnet i dei øvre laga varierer mykje i temperatur og saltinnhald, medan vatnet i dei djupare delane er einsarta over store område. Til dømes har botnvatnet i Norskehavet ein salinitet på 34,90–34,92 ‰ og ein temperatur mellom −0,8 og −1,2 °C.
Botnvatnet i eit havbasseng svarer til det tyngste vatnet som kan kome inn i noko mengd. Det vert anten danna ved avkjøling av saltvatn i overflata, som i Norskehavet og Middelhavet, eller det kjem inn frå eit tilgrensande hav i større djup. Dei undersjøiske ryggane som skil havbassenga skapar på den måten stor skilnader. Botnvatnet i Polhavet kjem inn frå Norskehavet over Svalbard–Grønland-ryggen som er inntil 2600 m djupt. Nær botn i det eurasiske bassenget i Polhavet er saliniteten 34,90–34,99 ‰ og temperaturen −0,6 °C. Enkelte tropiske basseng har derimot høg temperatur heilt til botn, som Suluhavet nord for Borneo med kring 10,3 °C i vatnet frå 700 m djupne til botn på 4825 m. Dette er det kaldaste og tyngste vatnet som kan kome inn i bassenget, gjennom det djupaste sundet kring 700 m under havflata.
I djupe ferskvassjøar er òg temperaturen i botnvatnet tilnærma konstant. I Noreg er han kring 4 °C, som skuldast at ferskvatn har størst tettleik ved denne temperaturen. I varmare land svarar temperaturen av botnvatnet omtrent til den lågaste temperaturen vatnet i overflata kan ha.
Vendlincourt
Vendlincourt er ein kommune i distriktet Porrentruy i kantonen Jura i Sveits. Kommunen har innbyggjarar  og eit areal på. Kommunesenteret ligg 448 meter over havet.
Norton Crag
Norton Crag er ein fjellknaus i Victoria Land i Antarktis, kalla opp etter William L. Norton, som var kartograf i US Geological Survey (USGS), medlem av satellittovervakingsgruppa ved Amundsen-Scott-stasjonen, vinteren 1991,
Ayalongrotta
Ayalongrotta er ei stor kalksteinsgrotte nær Ramla i Israel der det vart oppdaga nye artar av krepsdyr i april 2006.
NRK.no
NRK.no er nettstaden til NRK. Dei fyrste sidane kom 23. februar 1995 under namnet Radionettet. Frå 1996 heitte nettstaden NRK Interaktiv og i 2000 fekk han det noverande namnet sitt.
Ayalongrotta
Historie
Grotta er 100 meter djup og strekkjer seg nesten 2,5 km, noko som gjer ho til den nest lengste, kjende grotta i Israel. Grotta vart først oppdaga då ein smal opning synte seg i eit steinbrot nær Ramla. I følgje professor Amos Frumkin frå Hebraisk universitet, er grotta unik fordi eit tjukt lag med kalk har gjort ho ugjennomtrengeleg for vatn.
Forskarar har så langt oppdaga åtte nye artar, alle utan auge, inkludert fire krepsdyr.
Sidan grotta var fullstendig isolert frå verda utafor, oppstod det eit sjølvstendig og unikt økosystem, som ikkje var avhengig av sollys og fotosyntese eller organiske sambindingar som energikjelde: i staden vart energien henta frå kjemoautotrofe bakteriar, som lever på ein film på toppen av vatnet i grotta. Desse bakteriane produserer energi ved å oksidere sulfidsambindingar i vatnet, og utleier organiske sambindingar ved å bruke karbondioksid frå lufta. Desse sambindingar dannar grunnlaget for økosystemet i grotta.
Minna Bluff
Klippa er ofte nemnt i den tidlege utforskinga av Antarktis. Ho vart oppdaga i juni 1902 av kaptein Robert F. Scott under Discovery-ekspedisjonen i 1901–04. Ho vart så rekna som eit viktig landemerke og det vart sett av viktige forsyingar her på dei sørlege reisene mot Sørpolen. Opphavleg vart klippa berre kalla «the Bluff», og han fekk seinare namn av kaptein Scott etter kona til den tidlegare presidenten i Royal Geographical Society, sir Clements Markham.
Alle ekspedisjonar som følgde Scott på denne ruta sørover (inkludert Ernest Shackleton 1908, Scott sjølv 1911 og gruppa til Shackleton ved Rosshavet 1914-16) nytta Minna Bluff til å posisjonere depot og som eit viktig landemerke på veg heimover. På grunn av istilstanden i nærleiken vart polruta lagt 30 km mot aust, og depota langs denne ruta vart lagt slik at innan syne av klippe.
George Simpson, ein meteorolog for Scott på Terra Nova-ekspedisjonen meinte at Minna Bluff hadde ein effekt på vêret i ormådet. Klippa får dei sørlege vindane til å svinge austover here langs austkanten av Rossisen, og denne vinden vert så delt når han når Ross Island kring 80 km lenger nord. . Ein straum strøymer ut i McMurdo Sound, den andre går austover til Cape Crozier. Denne delinga av vindretninga har mellom anna følgjer som skapar «vindstillebukta» på sørkysten av Ross Island, eit særleg kaldt område med tåke og lite vind.
Klippa vert ofte rekna som det sørlegaste punktet i Victoria Land og skil Scott Coast i nord frå Hillary Coast i Ross Dependency i sør.
Minna Hook er eit krokforma vulkansk massiv, som er 17 km lang og med ei høgd opp mot 1115 moh, og som dannar søraustenden av halvøya Minna Bluff ved sørenden av Scott Coast. Namnet kjem frå Minna Bluff og vart først nedskrive på eit geologisk kart og rapport av Anne Wright-Grassham i 1987.
Minna Saddle er eit snødekt skard, som er fleire kilometer langt og breitt, ved samløpet mellom Minna Bluff og austsida av Mount Discovery. Det vart namngjeven i 1958 etter Minna Bluff av gruppa frå New Zealand under Commonwealth Trans-Antarctic Expedition i 1956-58.
With All My Might av Sparks
«With All My Might» er ein song av den amerikanske rockeduoen Sparks, som kom ut i 1984 som den første singelen frå det trettande studioalbumet deira, Pulling Rabbits Out of a Hat. Songen vart skriven av Ron Mael og Russell Mael, og produsert av Ian Little. «With All My Might» klarte ikkje å nå Billboard Hot 100, men nådde 104. plassen (eller fjerdeplassen) på Bubbling Under the Hot 100-lista.
Bakgrunn
«With All My Might» var eit forsøk frå Sparks om å skrive ein radiovenleg song som mange kom til å like. I eit intervju i 1990 med Ira Robbins, sa Russell Mael om songen «Me tenkte at denne kunne selje verkeleg godt, men av ein eller annan grunn vart han ikkje mykje spelt. SJølv stasjonar som brukte å støtte oss tenkte at han var for lett. Denne eine gongen i karrieren vår prøvde Ron å gjere ein song akseptabel for den amerikanske marknaden – å vera altfor smarte og prøva å gjera han verkeleg velsmakande.» Ron Mael la til: «Me ønskte å laga ein song som fjerna all ironien og berre var ein song. Eg liker det veldig godt, men folk ser etter motivet bak det og då kan me ikkje bli aksepterte. Folk ventar på poenget, og det er ingen.»
Minna Bluff
Kjelder
''
With All My Might av Sparks
Mottaking
Då singelen kom ut skildra Billboard songen som «desidert loopy midtempopop». Cash Box skreiv «Med karakteristisk Sparks-intensitet, smører brørne det melodiske på 'With All My Might,' og blandar ein flytande harmonivokal med ein tung perkusjon. Den atonalt, kvasse vokalen til Russell Mael er i toppform og ladar denne melodien med livlegheit.»
Medverkande
Sparks
Andre medverkande
Produksjon
Andre
1971 Hagihara
1971 Hagihara er ein hovudbelteasteroide og går i bane innanfor asteroidefamilien Eos. Han blei oppdaga den 14. september 1955 av Indiana Asteroid Program ifrå Goethe Link Observatory i Brooklyn i Indiana.